stanford-oval/wikipedia huggingface dataset:
เดอะซิมส์ 3
ชุดที่จัดจำหน่าย > ชุดไอเท็มเสริม  (Stuff packs)

ชุดไอเท็มเสริม คือส่วนเสริมที่จะไปเพิ่มไอเท็มใหม่ๆ สำหรับเกมเดอะซิมส์ 3 (ส่วนใหญ่จะมีไอเท็ม 60 ชิ้น) โดยเหมือนกับชุดไอเท็มเสริมของ เดอะซิมส์ 2
| ชื่อชุดไอเท็ม | วันวางจำหน่าย | สิ่งที่มีอยู่ในชุดไอเท็มเสริม |
| --- | --- | --- |
| ไฮ-เอนด์ ลอฟท์ High End Loft Stuff (US/AUS)  Design & Hi-Tech Stuff (EU)  | NA: 2 กุมภาพันธ์ พ.ศ. 2553 EU: 5 กุมภาพันธ์ พ.ศ. 2553 | เฟอร์นิเจอร์ไฮเทค, ชุดแฟชันทันสมัย, ชุดสูท, และชุดออกนอกบ้าน, ไอเท็มจากเดอะซิมส์ และ เดอะซิมส์ 2 ได้แก่ เตียงสั่นรูปหัวใจ, กีตาร์ไฟฟ้า, และตู้ปลา |
| ฟาสต์ เลน Fast Lane Stuff | NA: 7 กันยายน พ.ศ. 2553EU: 10 กันยายน พ.ศ. 2553 | ยานพาหนะใหม่และสี่ไลฟ์สไตล์แตกต่างกัน ได้แก่ racing, intrigue, rockability, และ classic luxury |
| เอาท์ดอร์ ลิฟวิง Outdoor Living Stuff | NA: 1 กุมภาพันธ์ พ.ศ. 2554 EU: 1 กุมภาพันธ์ พ.ศ. 2554 | มีไอเท็มสำหรับบรรยากาศกลางแจ้ง มีเตาผิงไฟและอ่างน้ำร้อน และรูปแบบการตกแต่งบรรยากาศกลางแจ้งใหม่ : Garden Terrace, และ Sunset on the Veranda. |
| ทาวน์ไลฟ์ Town Life Stuff | NA: 26 กรกฎาคม 2011 EU: 29 กรกฎาคม 2011 | New casual outfits, hairstyles, and items.  Features newly redesigned venues such as a school, cafe, and grocery store; as well as new community lots including a gym, park, laundromat, and library. |
| มาสเตอร์สูท Master Suite Stuff | NA: 24 มกราคม พ.ศ. 2555 EU: 27 มกราคม พ.ศ. 2555 | ประกอบด้วยไอเท็มหรูหรา เช่น เตียงคิงไซส์, เสื้อผ้าสุดเซ็กซี่ และเฟอนิเจอร์สุดแสนโรแมนติก ซึ่งโดยส่วนใหญ่เป็นเฟอร์นิเจอร์สำหรับห้องนอนและห้องน้ำ |
| เคที เพอร์รี'ส สวีต เทรตส์ Katy Perry's Sweet Treats | NA: 6 มิถุนายน 2012 EU: 8 มิถุนายน 2012 | New candy-themed decor, items, outfits, hairstyles, and community lots.  Features a simlish version of Katy Perry's song "Last Friday Night (T.G.I.F.)". |
| ดีเซล Diesel Stuff | NA: 10 กรกฎาคม 2012 EU: 15 กรกฎาคม 2012 | ชุดและไอเท็มใหม่ๆจาก Diesel |
| 70s, 80s, & 90s Stuff | NA: 22 มกราคม 2556 EU: 24 มกราคม 2556 | Outfits, hairstyles and items modeled on that of the 1970s, 1980s and 1990s. |
| Movie Stuff Movie Stuff  | NA: 10 กันยายน พ.ศ. 2556EU: 12 กันยายน พ.ศ. 2556 | นำมนตร์เสน่ห์แห่งภาพยนตร์ฮอลลีวูดมาสู่บ้านซิมของคุณด้วย The Sims™ 3 Movie Stuff! สร้างฉากอันโดดเด่นสำหรับเรื่องราวที่ไม่เหมือนใครด้วยของตกแต่ง เฟอร์นิเจอร์ และชุดแต่งกายที่ได้รับแรงบันดาลใจจากภาพยนตร์แนวต่างๆ ด้วยไอเท็มหลากหลายแบบตั้งแต่เตียงสุสานไปจนถึงหมวกคาวบอย คุณจะอยากถ่ายทอดเรื่องราวของฮีโร่สวมหน้ากากแบบหนังซูเปอร์ฮีโร่ คาวบอย (หรือคาวเกิร์ล) ในหนังตะวันตก หรือแม้แต่เรื่องเล่าสยองขวัญชวนขนลุก แต่งซิมของคุณด้วยสัญลักษณ์แห่งโลกภาพยนตร์เหล่านี้ด้วยมนตร์มายาจากฮอลลีวูด! |
ชุดที่จัดจำหน่าย > เดอะซิมส์ 3 สโตร์

เดอะซิมส์ 3 สโตร์ (The Sims 3 Store) เป็นร้านค้าออนไลน์ที่ทำให้ผู้ที่เล่นเกมเดอะซิมส์ 3 สามารถซื้อของและดาวน์โหลดเนื้อหาเสริมที่สามารถใช้ในเกมได้ ซึ่งแตกต่างจาก เดอะซิมส์ 2 สโตร์ และสิ่งของ, เสื้อผ้า, สีผิว, ทรงผม และไอเท็มพิเศษ จะมีให้เห็นและซื้อได้เฉพาะใน เดอะซิมส์ 3 สโตร์ เท่านั้น ซึ่งจะไม่สามารถพบเห็นได้ทั่วไป
เวลาซื้อของที่เดอะซิมส์ 3 สโตร์ จะต้องใช้ ซิมส์พอยต์ ที่ซื้อมาจากร้านค้าออนไลน์หรือแถมมาให้กับตัวเกมและภาคเสริมเกมเดอะซิมส์ 3 ของแท้เท่านั้น โดยในการสั่งซื้อ simpoing จะต้องใช้บัตรเครดิตหรือใช้จ่ายผ่านระบบการชำระเงินออนไลน์อื่นๆได้ เปิดตัวเมื่อวันที่ 4 มิถุนายน พ.ศ. 2552 หลังจากการเปิดตัวเกมเดอะซิมส์ 3 เพียงสองวัน ผู้เล่นสามารถใช้ Game Launcher เพื่อดาวน์โหลดไอเท็มเมื่อคุณสั่งซื้อด้วยเงิน ซิมส์พอยต์ โดยชุดที่มีขายในอยู่ในขณะนี้คือ "Tiki", "Storybook", "Hewnsman", และ "Bayside"
การตอบรับ

EA รายงานว่ายอดขายในสัปดาห์แรก เดอะซิมส์ 3 มียอดขายจำนวน 1.4 ล้านชุด ซึ่งเป็นเกมที่ประสบความสำเร็จที่สุดของ EA สำหรับยอดขายในออสเตรเลีย เดอะซิมส์ 3 เป็นเกมที่มียอดขายสูงสุดจนถึงวันที่ 21 มิถุนายน Critical response was generally favorable, with Metacritic calculating a metascore of 86% based on 75 reviews.
แหล่งข้อมูลอื่น

The Sims 3
ขั้นตอนวิธีเชิงสัทลักษณ์

ขั้นตอนวิธีเชิงสัทลักษณ์ (อังกฤษ: phonetic algorithm) คือขั้นตอนวิธีสำหรับการกำหนดดัชนีของคำต่างๆ โดยใช้การออกเสียงเป็นเกณฑ์ ขั้นตอนวิธีเชิงสัทลักษณ์ส่วนใหญ่พัฒนาขึ้นเพื่อใช้กับภาษาอังกฤษ ดังนั้นการใช้กฎเกณฑ์ดังกล่าวกับคำในภาษาอื่นอาจไม่ให้ผลลัพธ์ที่มีความหมาย ขั้นตอนวิธีเหล่านั้นมีความซับซ้อนด้วยกฎและข้อยกเว้นหลายประการ เนื่องจากการสะกดคำ และการออกเสียงในภาษาอังกฤษถูกทำให้ยุ่งยากด้วยการเปลี่ยนแปลงทางประวัติศาสตร์และคำที่ยืมมาจากภาษาอื่นหลายภาษา
ขั้นตอนเชิงสัทลักษณ์

ขั้นตอนวิธีเชิงสัทลักษณ์ที่เป็นที่รู้จักมีดังนี้
ซาวเดกซ์ (Soundex) พัฒนาขึ้นเพื่อใช้เข้ารหัสนามสกุลในการทำสำมะโนประชากร รหัสของซาวเดกซ์ประกอบด้วยอักษรละติน 1 ตัวตามด้วยตัวเลขอีก 3 หลัก
ซาวเดกซ์ของเดตช์-โมโคทอฟฟ์ (Daitch-Mokotoff Soundex) เป็นการนำซาวเดกซ์มาปรับปรุงใหม่ให้ดีขึ้นเพื่อใช้กับนามสกุลที่มาจากภาษากลุ่มสลาวิกและภาษายิดดิช รหัสของซาวเดกซ์ของเดตช์-โมโคทอฟฟ์ประกอบด้วยตัวเลขทั้งหมด 6 หลัก
เมทาโฟน (Metaphone) และ ดับเบิลเมทาโฟน (Double Metaphone) เหมาะสมที่จะใช้กับคำในภาษาอังกฤษทั่วไป ไม่เพียงแต่เฉพาะชื่อบุคคล ขั้นตอนวิธีแบบเมทาโฟนเป็นรากฐานของซอฟต์แวร์ตรวจการสะกดคำหลายโปรแกรม
New York State Identification and Intelligence System (NYSIIS) เป็นการจับคู่หน่วยเสียง (phoneme) ที่คล้ายกันให้เข้ากับอักษรตัวเดียวกัน ให้ผลลัพธ์เป็นสายอักขระซึ่งสามารถอ่านได้โดยไม่ต้องถอดรหัส
การเข้าหาด้วยการจัดระดับคู่ (Match Rating Approach) ถูกพัฒนาขึ้นโดยสายการบินเวสเทอร์นแอร์ไลน์เมื่อปี พ.ศ. 2520 ใช้เทคนิคการเข้ารหัสและเปรียบเทียบ
ดูเพิ่ม

ระยะทางแฮมมิง (Hammimg distance)
ระยะทางเลเวนชเตย์น (Levenshtein distance)
แหล่งข้อมูลอื่น

Project Dedupe
ขั้วต่อบีเอ็นซี

ขั้ว BNC ตัวผู้
ตัวแปลงระหว่างขั้ว BNC ตัวเมีย และปลั๊กแบบบานานา
ขั้วต่อบีเอ็นซี (อังกฤษ: BNC connector) เป็นขั้วต่อสัญญาณความถี่วิทยุ (RF) แบบหนึ่ง ใช้สำหรับเชื่อมต่อสายเคเบิลแบบโคแอกเชียล ขั้วต่อนี้ ตั้งชื่อตามกลไกการล็อกแบบ Bayonet และผู้ประดิษฐ์คิดค้นสองคน คือ Neill และ Concelman
ขั้วต่อบีเอ็นซีนั้นมีใช้สำหรับการเชื่อมต่อสัญญาณภาพระดับมืออาชีพ ทั้งสัญญาณอะนาลอก และอินเตอร์เฟสดิจิทัลแบบอนุกรม (Serial Digital Interfce) การเชื่อมต่อสายอากาศวิทยุสมัครเล่น และอุปกรณ์ทดสอบทางอิเล็กทรอนิกส์แทบจะทุกอย่างนับเวลากว่า 35 ปีมาแล้ว
ขั้วต่อแบบนี้ ถือเป็นทางเลือกหนึ่งของขั้วต่อแบบอาร์ซีเอ (RCA) เมื่อใช้สำหรับสัญญาณภาพคอมโพสิตวิดีโอ (Composite video) ในอุปกรณ์แหล่งสัญญาณภาพทั่วไป อย่างไรก็ตามอุปกรณ์อิเล็กทรอนิกส์จำนวนมากที่มีแจ็คอาร์ซีเอ ก็สามารถใช้แจ็คบีเอ็นซี ได้โดยผ่านตัวแปลง นอกจากนี้แล้ว ขั้วต่อบีเอ็นซี ยังนิยมใช้กันในเครือข่ายอีเธอร์เน็ต 10BASE2 ทั้งการเชื่อมต่อแบบสายเคเบิล และการ์ดเครือข่าย ซึ่งล้าสมัยไปแล้ว
รุ่นย่อยของขั้วต่อบีเอ็นซี เรียกว่าขั้วต่อทีเอ็นซี (TNC ย่อจาก Threaded Neill-Concelman) มีประสิทธิภาพที่สูงกว่าบีเอ็นซีแบบเดิม ใช้สำหรับช่วงความถี่ไมโครเวฟ
ขั้วต่อบีเอ็นซีนั้นมักจะใช้ในงานอิเล็กทรอนิกส์ NIM (Nuclear Instrumentation Module) แต่ปัจจุบันมักจะถูกแทนที่ด้วยขั้วต่อLEMOซึ่งมีขนาดเล็กจิ๋ว และมีความหนาแน่นสูงกว่า
แหล่งข้อมูลอื่น

อ้างอิงขั้วต่อไมโครเวฟ เก็บถาวร 2009-02-18 ที่ เวย์แบ็กแมชชีน
ข้อมูลเกี่ยวกับขั้วต่อบีเอ็นซี
เว็บไซต์ Amphenol เกี่ยวกับขั้วต่อบีเอ็นซี ยืนยันแหล่งที่มาของชื่อ
ขั้นตอนวิธีของไดก์สตรา

| --- | --- |
รูปภาพแสดงขั้นตอนวิธีของไดก์สตรา
ประเภท: ขั้นตอนวิธีการค้นหา
โครงสร้างข้อมูล: กราฟ
ประสิทธิภาพเมื่อเกิดกรณีแย่ที่สุด:  O(E+VlogV)
ด ค ก
ขั้นตอนวิธีของไดก์สตรา (อังกฤษ: Dijkstra's algorithm) ถูกคิดค้นขึ้นโดยนักวิทยาการคอมพิวเตอร์ชาวดัตช์นามว่า แอ็ดส์เคอร์ ไดก์สตรา (Edsger Dijkstra) ในปี 1959 เพื่อแก้ไขปัญหาวิถีสั้นสุดจากจุดหนึ่งใด ๆ สำหรับกราฟที่มีความยาวของเส้นเชื่อมไม่เป็นลบ สำหรับขั้นตอนวิธีนี้จะหาระยะทางสั้นที่สุดจากจุดหนึ่งไปยังจุดใด ๆ ในกราฟโดยจะหาเส้นทางที่สั้นที่สุดไปทีละจุดยอดเรื่อย ๆ จนครบตามที่ต้องการ
ขั้นตอนวิธี

กำหนดให้ปมหนึ่งเป็นปมเริ่มต้น (initial node) และกำหนดให้ "ระยะทางของปม Y" (distance of node Y) หมายถึงระยะทางจากปมเริ่มต้นไปยังปม Y ขั้นตอนวิธีของไดก์สตราจะกำหนดค่าระยะทางเริ่มต้นไว้บางปมและจะเพิ่มค่าไปทีละขั้นตอน
กำหนดให้ทุกปมมีค่าระยะทางตามเส้นเชื่อม โดยให้ปมเริ่มต้นมีค่าเป็นศูนย์ และปมอื่นมีค่าเป็นอนันต์
ทำเครื่องหมายทุกปมยกเว้นปมเริ่มต้นว่ายังไม่ไปเยือน (unvisited) ตั้งให้ปมเริ่มต้นเป็นปมปัจจุบัน สร้างเซตของปมที่ยังไม่ไปเยือนขึ้นมาเซตหนึ่งซึ่งประกอบด้วยทุกปมยกเว้นปมเริ่มต้น
จากปมปัจจุบัน พิจารณาปมข้างเคียงตามเส้นเชื่อมทุกปมที่ยังไม่ไปเยือน และคำนวณระยะทางต่อเนื่องของเส้นเชื่อม ตัวอย่างเช่น ถ้าปมปัจจุบันคือ A มีระยะทางของปมเป็น 6 และเส้นเชื่อมที่ต่อจาก A ไปยังปมข้างเคียง B มีระยะทางเป็น 2 ดังนั้นระยะทางของปม B (โดยผ่าน A) จึงเท่ากับ 6+2=8 เป็นต้น ถ้าระยะทางที่คำนวณได้มีค่าน้อยกว่าค่าระยะทางที่บันทึกอยู่ของปมนั้น ให้เขียนทับค่าระยะทางของปมดังกล่าว แม้ว่าปมข้างเคียงได้ถูกพิจารณาแล้ว แต่ก็ยังไม่ทำเครื่องหมายว่าไปเยือนแล้ว (visited) ในขั้นตอนนี้ ปมข้างเคียงจะยังคงอยู่ในเซตของปมที่ยังไม่ไปเยือนเช่นเดิม
เมื่อพิจารณาปมข้างเคียงจากปมปัจจุบันครบทุกปมแล้ว ทำเครื่องหมายปมปัจจุบันว่าไปเยือนแล้ว และนำออกจากเซตของปมที่ยังไม่ไปเยือน ปมที่ไปเยือนแล้วนี้จะไม่ถูกนำมาตรวจสอบอีก ค่าระยะทางที่บันทึกอยู่จะสิ้นสุดและมีค่าน้อยสุด
ปมปัจจุบันตัวถัดไปที่ถูกเลือกจะเป็นปมที่มีค่าระยะทางน้อยสุดในเซตของปมที่ยังไม่ไปเยือน
ถ้าเซตของปมที่ยังไม่ไปเยือนฟว่างแล้วให้หยุดการทำงาน ขั้นตอนวิธีเสร็จสิ้น หากไม่ใช่ให้เลือกปมยังไม่ไปเยือนที่มีค่าระยะทางน้อยสุดเป็นปมปัจจุบัน แล้ววนกลับไปทำขั้นตอนที่ 3
การประยุกต์ใช้งาน

เราสามารถย่อส่วนปัญหาในชีวิตจริงให้เป็นปัญหาทางคณิตศาสตร์ได้ เช่น การให้จุดยอดเป็นเมืองและเส้นเชื่อมเป็นถนน
ดูเพิ่ม

ขั้นตอนวิธีของเบลแมน-ฟอร์ด สำหรับปัญหาวิถีสั้นสุดที่น้ำหนักของเส้นเชื่อมติดลบได้
ปัญหาการเดินทางของพนักงานขาย
แหล่งข้อมูลอื่น

ขั้นตอนวิธีของไดก์สตราในยูทูบ
ขั้นตอนวิธีของคริสโตไฟด์

ขั้นตอนวิธีของคริสโตไฟด์ (อังกฤษ: Christofides algorithm) ตั้งชื่อตาม นิคอส คริสโตฟิลด์ เป็นขั้นตอนวิธีในการแก้ปัญหาบางกลุ่มของปัญหาการเดินทางของพนักงานขาย ที่มีเส้นเชื่อมถ่วงน้ำหนักเป็นไปตามความไม่เสมอภาคของสามเหลี่ยม ซึ่งได้คำตอบที่มีอัตราส่วนการประมาณ เป็น 1.5 เท่าของคำตอบดีที่สุด
รหัสเทียม

ขั้นตอนที่ 1: สร้าง ต้นไม้ทอดข้ามที่น้อยที่สุด  T จาก  G
ขั้นตอนที่ 2: ให้  O เป็นเซตของจุดยอดที่มี ระดับขั้น เป็นจำนวนคี่ ใน  T และหา การจับคู่สมบูรณ์  M ซึ่งมีน้ำหนักน้อยที่สุดใน กราฟบริบูรณ์ บนจุดยอดใน  O
ขั้นตอนที่ 3: รวมเส้นเชื่อมของ  M และ  T เป็น มัลติกราฟ  H
ขั้นตอนที่ 4: สร้างวงจรออยเลอร์ ใน  H
ขั้นตอนที่ 5: สร้างวงจรแฮมิลตัน จากขึั้นตอนที่แล้วโดยข้ามจุดยอดที่เยี่ยมชมแล้วออกไป (shortcutting)
อัตราส่วนการประมาณ

ผลลัพธ์ของขั้นตอนวิธีนี้มีค่าเป็น 1.5 เท่าของของคำตอบดีที่สุด
พิสูจน์ได้ดังนี้:
ให้  A แทนเซตของเส้นเชื่อมของคำตอบดีสุดของปัญหาการเดินทางของพนักงานขาย สำหรับ G, เนื่องจาก (V,A) เชื่อมต่อกันบริบูรณ์ จึงมีต้นไม้ทอดข้ามแน่ๆ ดังนั้น  w(A)\geq w(T)
ให้  B แทนเซตของเส้นเชื่อมของคำตอบดีสุดของปัญหาการเดินทางของพนักงานขาย สำหรับกราฟบริบูรณ์ที่ใช้จุดยอดจาก  O, เนื่องจากน้ำหนักของเส้นเชื่อมเป็นรูปสามเหลี่ยม ไม่ว่าจะเยี่ยมชมจุดยอดเพิ่มก็ไม่ทำให้น้ำหนักลดลง (ตามสมบัติความไม่เสมอภาคของสามเหลี่ยม) ทำให้เรารู้ว่า  w(A)\geq w(B)
เราแสดงให้เห็นว่ามีการจับคู่ที่สมบูรณ์แบบของจุดยอดจาก O ที่มีน้ำหนักต่ำกว่า  w(B)/2\leq w(A)/2 ซึ่งมีขอบบนเหมือนกันกับ  M (  M เป็นการจับคู่สมบูรณ์ที่มีน้ำหนักน้อยที่สุด), เนื่องจาก  O จะมีจำนวนจุดยอดเป็นเลขคู่ จึงมีการจับคู่สมบูรณ์แน่ๆ
ให้  e_{1},\ldots ,e_{2k} เป็นวิถีออยเลอร์ใน  (O,B) แน่นอนว่า  \{e_{1},e_{3},\ldots ,e_{2k-1}\} และ  \{e_{2},e_{4},\ldots ,e_{2k}\} เป็นการจับคู่สมบูรณ์ และ มีเส้นเชื่อมในการจับคู่สมบูรณ์นี้ อย่างน้อยหนึ่งอันที่น้ำหนักน้อยกว่าหรือเท่ากับ  w(B)/2
ดังนั้น จาก  w(M)+w(T)\leq w(A)+w(A)/2 และคุณสมบัติความไม่เสมอภาคของสามเหลี่ยม ทำให้ทราบว่าขั้นตอนวิธีนี้มีอัตราส่วนการประมาณ เป็น 1.5
ปัญหาอื่นๆที่เกี่ยวข้อง

ขั้นตอนวิธีเพื่อนบ้านใกล้สุด
ลิน-เคอนิกฮัน ฮิวริสติก
การแก้ปัญหาการเดินทางของพนักงานขายแบบคันคอด
สรุป

เนื่องจากปัญหาการเดินทางของพนักงานขายอยู่ในกลุ่มปัญหาเอ็นพีบริบูรณ์ ซึ่งการจะหาคำตอบนั้นทำได้ยาก เราจึงมักใช้ขั้นตอนวิธีการประมาณในการประมาณคำตอบแทน และขั้นตอนวิธีของคริสโตไฟด์ ก็เป็นแนวทางหนึ่ง โดยมีเงื่อนไขว่าเส้นเชื่อมในกราฟนั้นจะเป็นไปตามความไม่เสมอภาคของสามเหลี่ยม ซึ่งเปรียบได้กับเมืองบนโลกจริงที่ถ้าหากมีเส้นทางจาก  A ไป  B และจาก  B ไป  C แล้ว จะมีเส้นทางจาก  A ไป  C ซึ่งไม่ยาวกว่าเส้นทางจาก  A ไป  B บวกกับเส้นทางจาก  B ไป  C แน่ๆ (ทางจาก  A ไป  C เปรียบได้กับทางลัด) ด้วยข้อกำหนดนี้ในการทำขั้นตอนที่ 2 และ 3 จะเป็นการเพิ่มเส้นเชื่อมที่จำเป็นในการหาวงจรออยเลอร์เข้าไปในกราฟ และขึ้นตอนที่ 5 ก็คือการเลือกเดินทางลัดนั่นเอง ซึ่งผลของขั้นตอนวิธีนี้ รับประกันได้ว่า ไม่แย่ไปกว่า 1.5 เท่าของคำตอบที่ดีที่สุด
บันทึก

ความไม่เสมอภาคของสามเหลี่ยม คือผลบวกของด้านสั้นสองด้านของสามเหลี่ยมใดๆ ไม่มีทางสั้นกว่าด้านยาวของสามเหลี่ยมนั้นๆ
ขบวนการไซออนิสต์

ธีโอดอร์ เฮิร์ซล์ ผู้นำลัทธิไซออน
อาณาเขตของมณฑลซีเรียปาเลสตีนาของจักรวรรดิโรมัน
ขบวนการไซออนิสต์ (อังกฤษ: Zionism; ฮีบรู: צִיּוֹנוּת
‎ Tsiyyonut) เป็นทั้งอุดมการณ์ และขบวนการชาตินิยม ในหมู่ชาวยิวทั้งที่เชื่อในการสถาปนาใหม่และสนับสนุน รัฐยิวในบริเวณที่นิยามว่าเป็นแผ่นดินอิสราเอลในประวัติศาสตร์ (โดยประมาณตรงกับคานาอัน แผ่นดินศักดิ์สิทธิ์ หรือภูมิภาคปาเลสไตน์) ขบวนการไซออนิสต์สมัยใหม่เกิดขึ้นในปลายคริสต์ศตวรรษที่ 19 ในยุโรปกลางและยุโรปตะวันออกเป็นขบวนการฟื้นฟูชาติ ทั้งเป็นปฏิกิริยาต่อความเกลียดกลัวยิวที่เกิดเป็นระลอก และยุคภูมิธรรมยิว (Haskalah) ไม่นานหลังจากนั้น ผู้นำขบวนการส่วนใหญ่ตั้งเป้าหมายหลักคือการสร้างรัฐในปาเลสไตน์ ซึ่งในเวลานั้นอยู่ในการควบคุมของจักรวรรดิออตโตมัน
จนถึงปี 1948 เป้าหมายหลักของนักขบวนการไซออนิสต์คือการสถาปนาเอกราชยิวใหม่ในแผ่นดินอิสราเอล รวบรวมผู้ถูกเนรเทศ และปลดปล่อยยิวจากการเลือกปฏิบัติเกลียดกลัวยิว และการบีฑาต่าง ๆ ที่ประสบ นับแต่การสถาปนารัฐอิสราเอลในปี 1948 ขบวนการไซออนิสต์ยังส่งเสริมในนามของอิสราเอลเป็นหลัก และจัดการกับภัยคุกคามการอยู่รอดและความมั่นคงของรัฐนั้น
คำว่า "ไซออนิสต์" มาจากคำว่าไซออน ซึ่งหมายถึงนครเยรูซาเล็ม
ภาพรวม

ลักษณะร่วมของนักขบวนการไซออนิสต์ทุกประเภทคือการอ้างแผ่นดินอิสราเอลเป็นมาตุภูมิแห่งชาติของยิวและเป็นความมุ่งสนใจโดยชอบของการกำหนดการปกครองด้วยตนเองของชาติยิว โดยตั้งอยู่บนพันธะทางประวัติศาสตร์และประเพณีศาสนาที่เชื่อมโยงชาวยิวกับแผ่นดินอิสราเอล นักขบวนการไซออนิสต์ไม่ได้มีอุดมการณ์แบบเดียวกันทุกคน แต่มีวิวัฒนาการในคำโต้ตอบในบรรดาอุดมการณ์ต่าง ๆ เช่น ไซออนิสต์ทั่วไป ไซออนิสต์ศาสนา ไซออนิสต์แรงงาน ไซออนิสต์แก้ ไซออนิสต์เขียว เป็นต้น
หลังยิวได้กระจัดกระจายออกจากมาตุภูมิเกือบสองสหัสวรรษ อยู่ตามประเทศต่าง ๆ โดยไม่มีรัฐชาติของตน ขบวนการไซออนิสต์ก่อตั้งขึ้นในปลายคริสต์ศตวรรษที่ 19 โดยยิวฆราวาส ส่วนใหญ่เป็นการตอบสนองของชาวยิวอัชเคนาซิต่อการต่อต้านยิวที่เพิ่มขึ้นในทวีปยุโรป ขบวนการทางการเมืองนี้ก่อตั้งขึ้นอย่างเป็นทางการโดยนักหนังสือพิมพ์ชาวออสเตรีย-ฮังการี ธีโอดอร์ เฮิร์ซล์ ในปี 1897 ขณะนั้นขบวนการดังกล่าวส่งเสริมให้ยิวอพยพไปยังปาเลสไตน์ของออตโตมัน
สมาชิกสร้างพันธมิตรกับบริเตนใหญ่และได้รับการสนับสนุนอยู่บ้างในการอพยพยิวเข้าสู่ปาเลสไตน์ สมาชิกยังกะเกณฑ์ยิวในยุโรปให้เข้าเมืองที่นั่น โดยเฉพาะอย่างยิ่งในจักรวรรดิรัสเซียที่ความเกลียดชังยิวดำเนินไปอย่างรุนแรง พันธมิตรกับบริเตนเสื่อมลงหลังบริเตนทราบเจตนาของขบวนการยิวต่อชาวอาหรับในปาเลสไตน์ แต่การดำเนินการยังดำเนินต่อไป ขบวนการดังกล่าวประสบความสำเร็จในกาสถาปนารัฐอิสราเอลในวันที่ 14 พฤษภาคม 1948 เป็นมาตุภูมิของชาวยิว สัดส่วนชาวยิวของโลกที่อาศัยอยู่ในอิสราเอลเติบโตขึ้นอย่างต่อเนื่องนับแต่ขบวนการนี้ถือกำเนิดขึ้น
ภูมิหลัง

บทความหลัก: ประวัติศาสตร์ไซออนิสต์, Proto-Zionism, และ ประวัติศาสตร์อิสราเอล
| ปี | มุสลิม | ชาวยิว | คริสเตียน | อื่นๆ | รวม |
| --- | --- | --- | --- | --- | --- |
| 1922 | 486,177 (74.91%) | 83,790 (12.91%) | 71,464 (11.01%) | 7,617 (1.17%) | 649,048 |
| 1931 | 493,147 (64.32%) | 174,606 (22.77%) | 88,907 (11.60%) | 10,101 (1.32%) | 766,761 |
| 1941 | 906,551 (59.68%) | 474,102 (31.21%) | 125,413 (8.26%) | 12,881 (0.85%) | 1,518,947 |
| 1946 | 1,076,783 (58.34%) | 608,225 (32.96%) | 145,063 (7.86%) | 15,488 (0.84%) | 1,845,559 |
ดูเพิ่ม

สถานีย่อยประวัติศาสตร์
สถานีย่อยการเมือง
American Council for Judaism
Gathering of Israel
List of Zionist figures
Yehud Medinata
Jewish Agency for Israel
เชิงอรรถ

↑  วัฒนธรรมแบบ "ปาเลสไตน์" ปัจจุบันที่เป็นชาวอาหรับที่นับถือศาสนาอิสลามนั้นเกิดขึ้นในภายหลัง ชื่อปาเลสไตน์เป็นคำเรียกดินแดนบริเวณนี้มาแต่สมัยกรีกโบราณ ประมาณการของ Sergio Della Pergola (2001) ระบุว่ายิวเป็นคนส่วนใหญ่ในบริเวณนี้มาตั้งแต่ก่อนคริสต์ศตวรรษที่ 1 คริสต์ศาสนิกชนเป็นประชากรส่วนใหญ่ในคริสต์ศตวรรษที่ 5 และมุสลิมค่อยมาเป็นประชากรส่วนใหญ่ในคริสต์ศตวรรษที่ 12 อาหรับค่อยเข้ามาในสมัยกลาง และเพิ่มมากขึ้นในสมัยออตโตมันตอนปลาย
บรรณานุกรม

Herzl, Theodor. A Jewish state: an attempt at a modern solution of the Jewish question (1896)  full text online
Herzl, Theodor. Theodor Herzl: Excerpts from His Diaries (2006) excerpt and text search เก็บถาวร กรกฎาคม 8, 2014 ที่ เวย์แบ็กแมชชีน
Armborst-Weihs, Kerstin: The Formation of the Jewish National Movement Through Transnational Exchange: Zionism in Europe up to the First World War, European History Online, Mainz: Institute of European History, 2011, retrieved: August 17, 2011.
A. B. Masilamani, Zionism in Melu Kolupu (Telugu), Navajeevana Publications, Vijayanagar Colony, Hyderabad, 1984, pp. 121–126.
Beller, Steven. Herzl (2004)
Brenner, Michael, and Shelley Frisch. Zionism: A Brief History (2003) excerpt and text search
Butler, Judith: Parting Ways: Jewishness and the Critique of Zionism. Columbia University Press, 2013. ISBN 978-0231146111
Cohen, Naomi. The Americanization of Zionism, 1897–1948 (2003). 304 pp. essays on specialized topics
Friedman, Isaiah. "Theodor Herzl: Political Activity and Achievements," Israel Studies 2004 9(3): 46–79, online in EBSCO
Hacohen, Dvorah (1991), "BenGurion and the Second World War",  ใน Jonathan Frankel (บ.ก.), Studies in Contemporary Jewry : Volume VII: Jews and Messianism in the Modern Era: Metaphor and Meaning, Oxford University Press, ISBN 978-0195361988
Hakohen, Devorah (2003), Immigrants in Turmoil: Mass Immigration to Israel and Its Repercussions in the 1950s and After, Syracuse University Press, ISBN 978-0815629696
David Hazony, Yoram Hazony, and Michael B. Oren, eds., "New Essays on Zionism," Shalem Press, 2007.
Kloke, Martin: The Development of Zionism Until the Founding of the State of Israel, European History Online, Mainz: Institute of European History, 2010, retrieved: June 13, 2012.
Laqueur, Walter. A History of Zionism: From the French Revolution to the Establishment of the State of Israel (2003) survey by a leading scholar excerpt and text search
Medoff, Rafael (1998). "Review Essay: Recent Trends in the Historiography of American Zionism". American Jewish History. 86: 117–134. doi:10.1353/ajh.1998.0002. S2CID 143834470.
Motyl, Alexander J. (2001). Encyclopedia of Nationalism, Volume II. Academic Press. ISBN 978-0-12-227230-1.
Pawel, Ernst. The Labyrinth of Exile: A Life of Theodor Herzl (1992) excerpt and text search
Sachar, Howard M. A History of Israel: From the Rise of Zionism to Our Time (2007) excerpt and text search
Shimoni, Gideon. The Zionist Ideology (1995)
Taub, Gadi. The Settlers and the Struggle over the Meaning of Zionism (2010, Hebrew, English)
Taylor, A.R., 1971, "Vision and intent in Zionist Thought'" in The transformation of Palestine, ed. by I. Abu-Lughod, ISBN 0-8101-0345-1, Northwestern University Press, Evanston, IL
Urofsky, Melvin I. American Zionism from Herzl to the Holocaust (1995), a standard history
Wigoder, Geoffrey, ed. New Encyclopedia of Zionism and Israel (2nd ed. 2 vol. 1994); 1521 pp
แหล่งข้อมูลอื่น

Central Zionist Archives site in Jerusalem
WZO website
Exodus1947.com เก็บถาวร 2021-12-18 ที่ เวย์แบ็กแมชชีน PBS Documentary Film focusing on the secret American involvement in Aliyah Bet, narrated by Morley Safer
Reverend William H. Hechler - The Christian minister who legitimized Theodor Herzl by Jerry Klinger. Jewish Magazine, July 2010
Is Zionism in Crisis? A Follow-Up Debate with Peter Beinart and Alan Dershowitz at The Graduate Center, CUNY
กฤตภาคจากหนังสือพิมพ์เกี่ยวกับ ขบวนการไซออนิสต์ ในหอจดหมายเหตุข่าวสารคริสต์ศตวรรษที่ 20 ของ ZBW
| ฐานข้อมูลการควบคุมรายการหลักฐาน  |
| --- | --- |
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  ลัตเวีย  ญี่ปุ่น  เช็กเกีย 
อื่น ๆ:  พจนานุกรมประวัติศาสตร์ของสวิสเซอร์แลนด์  สารานุกรมอินเทอร์เน็ตของยูเครน  NARA 2  İslâm Ansiklopedisi
ขั้นตอนวิธีโฟรเบนีอุส

ขั้นตอนวิธีโฟรเบนิอุส (อังกฤษ: Frobenius algorithm) เป็นวิธีการแก้สมการเชิงอนุพันธ์สามัญที่อยู่ในรูปแบบ
หรือที่เราเรียกกันว่ารูปแบบที่ทำให้เกิดจุดเอกฐานปกติ(Regular Singular Point) ซึ่งรูปแบบที่หารสมการด้วย  z^{2}ตลอดแล้วจะได้
รูปแบบนี้จะไม่มีผลเฉลยเป็นอนุกรมกำลังทั่วไป
วิธีการ

รูปแบบของผลเฉลยจะพบว่ามี  x^{r}ค่าหนึ่งคูณเข้าไปในอนุกรมกำลังทำให้  A_{0}ไม่ได้เป็นสัมประสิทธิ์ของ  x^{0} รูปแบบอนุกรมเป็นดังนี้
เมื่อหาอนุพันธ์ของอนุกรมทั้งอันดับหนึ่งและอันดับสองจะได้
เมื่อแทนค่าแล้วจะได้
เมื่อจัดพจน์แล้วเราพบว่าทั้งอนุกรมนี้จะให้คำตอบเท่ากับศูนย์ทุกๆค่า  x ดังนั้นสัมประสิทธิ์แต่ละตัวของ  x^{n} จะต้องเป็นศูนย์ด้วย
สำหรับส่วนที่เกินขึ้นมานอก  \sum  เป็นส่วนที่ใช้หาค่า r โดยเฉพาะ โดยการแทนค่าเพื่อหาค่า r ที่ทำให้สัมประสิทธิ์ทุกตัวเป็นศูนย์โดยที่  A_{0} ไม่เท่ากับศูนย์ ส่วนใน \sum  จะได้ความสัมพันธ์เวียนเกิดซึ่งใช้หา  A_{n} ต่อไป
ขั้นตอนวิธีของเบรนท์

ขั้นตอนวิธีของเบรนท์ (อังกฤษ: Brent's algorithm) เรียกอีกชื่อหนึ่งว่า "The Teleporting Turtle Algorithm" ได้รับการคิดค้นขึ้นโดย Richard Peirce Brent ในปี 1980 เพื่อใช้ในการตรวจสอบการมีวงรอบ (cycle) ในปัญหาที่มีลักษณะเป็นรายการโยงเดี่ยว ตัวอย่างเช่น ฟังก์ชันวนซ้ำ การแยกตัวประกอบ ตัวสร้างเลขสุ่มเทียม และปัญหาอื่นๆ อีกมากมาย
ขั้นตอนวิธีของเบรนท์ มีหลักการทำงานคล้ายๆ กับขั้นตอนวิธีตรวจสอบการมีวงรอบของฟลอยด์ (Floyd's Tortoise and the Hare algorithm) ข้อได้เปรียบของขั้นตอนวิธีของเบรนท์คือจะใช้เวลาการทำงานน้อยกว่าและสามารถหาความยาวของวงรอบได้โดยตรง ไม่จำเป็นต้องไล่ค้นหาในลำดับย่อยอีกครั้ง
ตัวอย่างการใช้งาน

จากรูป หากเริ่มเดินจากจุด 2 จะมีเส้นทางการเดินดังนี้ 2 → 0 → 6 → 3 → 1 → 6 → 3 → ... พบว่าการวนซ้ำนี้มีวงรอบ เนื่องจากมีการเดินทางซ้ำในเส้นทางเดิม คือ 6 → 3 → 1 ซึ่งขั้นตอนวิธีของเบรนท์มีความสามารถในการตรวจสอบการมีวงจรเช่นนี้ได้นั่นเอง
การอธิบายขั้นตอนวิธี

การทำงานของขั้นตอนวิธีของเบรนท์ เริ่มต้นโดยการกำหนดตัววนซ้ำ 2 ตัวคือ กระต่าย และ เต่า ยืนอยู่ที่จุดเริ่มต้น หลังจากนั้นให้ กระต่าย เดินไปทีละก้าวตามเส้นทาง และจะทำการเคลื่อนย้าย เต่า มาตำแหน่งเดียวกับ กระต่าย เมื่อถึงเวลาที่กำหนด
โดยหาก กระต่าย เดินไปได้ถึงจุดจบของรายการโยง นั่นแสดงว่า ไม่มีวงรอบ
แต่หาก กระต่าย เดินไปเจอ เต่า แสดงว่า มีวงรอบ
รหัสเทียมแสดงการทำงาน

tortoise = begin_point
hare = begin_point

steps_count = 0
steps_limit = 2

loop forever:
    if hare == end_point: return 'No Cycle Found'
   
    hare = hare.next
    steps_count += 1
   
    if hare == tortoise: return 'Cycle Found'
   
    if steps_count == steps_limit:
        steps_count = 0
        steps_limit *= 2
        // Teleport the tortoise to hare's position
        tortoise = hare
การวิเคราะห์ความซับซ้อนเชิงเวลา

สำหรับขั้นตอนวิธีของเบรนท์นั้น จะมีประสิทธิภาพในการทำงานเท่ากับขั้นตอนวิธีตรวจสอบการมีวงรอบของฟลอยด์ (Floyd's Tortoise and the Hare algorithm) คือ O(λ+μ)
โดย μ คือ ความยาวของทางเดินจากจุดเริ่มต้น ไปยังวงรอบ (Cycle) ที่มี λ จุดยอด แต่ในความเป็นจริงแล้ว ขั้นตอนวิธีตรวจสอบการมีวงรอบของเบรนท์ ใช้เวลาในการทำงานเฉลี่ยเร็วกว่าขั้นตอนวิธีตรวจสอบการมีวงรอบของฟลอยด์ประมาณ 36% ซึ่งมีผลทำให้ประสิทธิภาพการทำงานของ "ขั้นตอนวิธีโรห์ของพอลลาร์ด" (Pollard rho algorithm) เพิ่มขึ้นประมาณ 24% อีกด้วย
ขั้นตอนวิธีที่เกี่ยวข้อง

ขั้นตอนวิธีตรวจสอบการมีวงรอบของฟลอยด์ (Floyd's cycle-finding algorithm)
ขั้นตอนวิธีโรห์ของพอลลาร์ด (Pollard rho algorithm)
ขนาดความกว้างรางรถไฟ

ขนาดความกว้างรางรถไฟ (อังกฤษ: Track gauge) หรือเรียกอย่างง่ายว่า เกจ (gauge) คือระยะห่างของรางรถไฟ โดยวัดจากหัวรางด้านในข้างซ้ายถึงหัวรางด้านในข้างขวา สแตนดาร์ดเกจ (standard gauge) เป็นชื่อของขนาดความกว้างรางที่นิยมใช้มากที่สุดทั่วโลก โดยประมาณ 60% ของรางรถไฟทั้งหมด โดยมีขนาด 1,435 มม. (4 ฟุต 8 1/2 นิ้ว) โดยในเมืองไทยรางรถไฟส่วนใหญ่มีขนาดความกว้างที่เรียกว่า มีเตอร์เกจ ที่มีขนาดความกว้าง 1,000 มม.เพื่อให้มีขนาดเท่ากับประเทศเพื่อนบ้าน
ประเภทของเกจ > เกจแคบ (Narrow gauge)

เกจแคบ (Narrow gauge) เป็นรางรถไฟที่มีความกว้างของรางน้อยกว่า 1.435 เมตร ได้แก่
เกจสกอตแลนด์ (Scotch gauge) ขนาดความกว้างราง 1.372 เมตร (4 ฟุต 6 นิ้ว)
เกจแหลม (Cape gauge) ขนาดความกว้างราง 1.067 เมตร (3 ฟุต 6 นิ้ว)
เกจหนึ่งเมตร (Metre gauge) ขนาดความกว้างราง 1.000 เมตร (3 ฟุต 3 3/8 นิ้ว)
ประเภทของเกจ > เกจมาตรฐานยุโรป (European Standard gauge)

เป็นรางขนาด 1.435 เมตร เกจนี้มีชื่อเรียกว่า เกจมาตรฐานยุโรป (European Standard Gauge) หรือเรียกอย่างง่ายว่า เกจมาตรฐาน เป็นเกจที่ชาติยุโรปในอดีตร่วมกันกำหนดให้เป็นเกจมาตรฐานประจำทวีปยุโรป ปัจจุบันเป็นเกจที่มีการใช้งานมากที่สุดในโลก ภูมิภาคที่ใช้งานเกจนี้เป็นหลักได้แก่ ทวีปยุโรป, ทวีปอเมริกาเหนือ, กลุ่มประเทศอาหรับ และประเทศจีน